ดัชนี MSCI เพิ่มหุ้น BA เข้าไปคำนวณรวมในดัชนี มีผล 29 พ.ค.นี้
ดัชนี MSCI เพิ่มหุ้น BA เข้าไปคำนวณรวมในดัชนี มีผล 29 พ.ค.นี้
20 พ.ค. 2558

บริษัท การบินกรุงเทพ จำกัด (มหาชน) หรือ BA เปิดเผยว่า บริษัทจะถูกเพิ่มเข้าไปคำนวณรวมในดัชนี MSCI Global Small Cap Indexes มีผล ณ วันที่ 29 พฤษภาคม 2558 ซึ่งจะส่งผลปัจจัยด้านบวก ช่วยเพิ่มสภาพคล่องของหลักทรัพย์ และทำให้ BA เป็นที่รู้จักในกลุ่มนักลงทุนสถาบันทั่วโลก เนื่องจากดัชนี MSCI หรือ MSCI Index เป็นดัชนีอ้างอิง (benchmark) ที่ถูกจัดทำขึ้นโดยมีวัตถุประสงค์เพื่อให้ผู้ลงทุนสถาบันที่ลงทุนในภูมิภาคต่างๆ ทั่วโลก ได้นำมาใช้เป็นมาตรฐานในการวัดผลตอบแทนในการลงทุน
สายการบินบางกอกแอร์เวย์ส ผ่านการรับรองมาตรฐานความปลอดภัยด้านการบิน ตามมาตรการ IOSA (IATA Operational Safety Audit) ซึ่งเป็นมาตรการความปลอดภัยด้านการบินระดับสากล จัดทำขึ้นโดยสมาคมขนส่งทางอากาศระหว่างประเทศ (International Air Transport Associations – IATA) ทำให้การบริหารจัดการด้านความปลอดภัยการบินของบางกอกแอร์เวย์สเป็นไปอย่างมีประสิทธิภาพ สร้างความมั่นใจให้แก่ ผู้โดยสาร รวมทั้งได้รับการยอมรับจากสายการบินชั้นนำระดับโลกหลายสายการบินและเข้าร่วมทำสัญญาเข้าทำความตกลงเที่ยวบินร่วมแบบCode Share Agreement